ΚΑΝΟΝΙΣΜΟΣ (ΕΟΚ) αριθ. 365/92 ΤΗΣ ΕΠΙΤΡΟΠΗΣ της 14ης Φεβρουαρίου 1992 για τον καθορισμό των ποσοτήτων των νεαρών βοοειδών που είναι δυνατό να εισαχθούν με ειδικούς όρους κατά το πρώτο τρίμηνο του 1992, για παρέκκλιση, κατά το τρίμηνο αυτό, από τον κανονισμό (ΕΟΚ) αριθ. 2377/80 και για κατάργηση του κανονισμού (ΕΟΚ) αριθ. 3702/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 13 παράγραφος 4, το άρθρο 15 παράγραφος 2 και το άρθρο 25,

Εκτιμώντας:

ότι το Συμβούλιο, στο πλαίσιο του καθεστώτος εισαγωγής που ισχύει για τα νεαρά βοοειδή που προορίζονται για πάχυνση, κατάρτισε, για την περίοδο από την 1η Ιανουαρίου μέχρι τις 31 Δεκεμβρίου 1992, κατ' εκτίμηση ισοζύγιο 198 000 κεφαλών- ότι, δυνάμει του άρθρου 13 παράγραφος 4 στοιχείο α) του κανονισμού (ΕΟΚ) αριθ. 805/68, επιβάλλεται ο καθορισμός της εισακτέας ανά τρίμηνο ποσότητας, καθώς και του ποσού μειώσεως της εισφοράς κατά την εισαγωγή των ζώων αυτών-

ότι οι λεπτομέρειες διαχειρίσεως του ειδικού αυτού καθεστώτος καθορίστηκαν από τον κανονισμό (ΕΟΚ) αριθ. 612/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1121/87 (4), και από τον κανονισμό (ΕΟΚ) αριθ. 2377/80 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 815/91 (6)-

ότι διαπιστώθηκε η αναγκαιότητα να ληφθούν υπόψη οι ανάγκες εφοδιασμού ορισμένων περιοχών της Κοινότητας που χαρακτηρίζονται από πολύ σημαντικό έλλειμμα βοοειδών που προορίζονται για πάχυνση- ότι οι ανάγκες αυτές ανακύπτουν ιδίως στην Ιταλία και την Ελλάδα και εκτιμώνται, για το πρώτο τρίμηνο του 1992, αντιστοίχως σε 42 120 και 6 435 κεφαλές σ' αυτά τα κράτη μέλη-

ότι ο κανονισμός (ΕΟΚ) αριθ. 3300/91 του Συμβουλίου (7) ανέστειλε τις εμπορικές παραχωρήσεις που είχαν γίνει δυνάμει της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας- ότι πρέπει συνεπώς να αποκλεισθεί η χώρα αυτή από το παρόν καθεστώς με την επιφύλαξη νέας ρυθμίσεως που θα εγκριθεί μετά από τις αποφάσεις που ελήφθησαν από το Συμβούλιο στις 2 Δεκεμβρίου 1991 και στις 3 Φεβρουαρίου 1992, υπέρ των Δημοκρατιών που συμβάλλουν στην πρόοδο για την ειρήνη στη Γιουγκοσλαβία-

ότι μετά από τα αποτελέσματα των διαπραγματεύσεων μεταξύ της Κοινότητας και της Τσεχικής και Σλοβακικής Ομοσπονδιακής Δημοκρατίας πρέπει να επωφεληθεί η τελευταία από το παρών καθεστώς-

ότι οι ανάγκες εφοδιασμού σε νεαρά βοοειδή που προορίζονται για πάχυνση δικαιολογούν, για το πρώτο τρίμηνο του 1992, μεγαλύτερο ποσοστό μειώσεως της εισφοράς για τα ζώα βάρους 220 έως 300 χιλιογράμμων καταγόμενα και προερχόμενα από την Ουγγαρία, την Πολωνία ή την Τσεχική και Σλοβακική Ομοσπονδιακή Δημοκρατία-

ότι είναι σκόπιμο να κατανεμηθούν οι διαθέσιμες ποσότητες στους κατά παράδοση εμπορευόμενους αυτήν την ποσόστωση και τους υπόλοιπους ενδιαφερόμενους αιτούντες-

ότι, για να απλουστευθεί η διαδικασία απόδοσης των διαθέσιμων ποσοτήτων, είναι σκόπιμο να παρεκκλίνουμε από τον κανονισμό (ΕΟΚ) αριθ. 2377/80- ότι, όσον αφορά τους κατά παράδοση εμπορευόμενους, είναι σκόπιμο να αποδοθούν κατ' ευθείαν οι διαθέσιμες ποσότητες ανάλογα με τις ποσότητες που εισήχθησαν στη διάρκεια των τριών τελευταίων χρόνων- ότι, όσον αφορά τους υπόλοιπους αιτούντες, είναι σκόπιμο να αποδοθούν οι διαθέσιμες ποσότητες ανάλογα με τις ποσότητες που ζητήθηκαν-

ότι, όσον αφορά τους υπόλοιπους αιτούντες, θα πρέπει να περιορισθεί η ανώτατη ποσότητα για κάθε αίτηση πιστοποιητικού εισαγωγής ώστε να επιτευχθεί δικαιότερη κατανομή των διαθέσιμων ποσοτήτων- ότι, για λόγους οικονομίας, είναι αναγκαίο να τηρηθεί μια ελάχιστη ποσότητα για τις αιτήσεις αυτές-

ότι αυτό το κατ' εκτίμηση ισοζύγιο αποφασίσθηκε μόνο στο τέλος Ιανουαρίου 1992 και για το έτος 1992 και, συνεπώς, είναι αναγκαίο να υπάρξει παρέκκλιση από τον κανονισμό (ΕΟΚ) αριθ. 2377/80 όσον αφορά τις προθεσμίες υποβολής των αιτήσεων και εκδόσεως των πιστοποιητικών εισαγωγής στα πλαίσια αυτού του ειδικού καθεστώτος-

ότι, για να επιτραπεί κανονική εισαγωγή, πρέπει να παραταθεί η διάρκεια ισχύος των πιστοποιητικών που αναφέρονται στο άρθρο 4 στοιχείο β) του κανονισμού (ΕΟΚ) αριθ. 2377/80-

ότι, λόγω της εφαρμογής αυτού του ειδικού καθεστώτος εισαγωγής, πρέπει να καταργηθεί ο κανονισμός (ΕΟΚ) αριθ. 3702/91 της Επιτροπής (8)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η Ιανουαρίου έως τις 31 Μαρτίου 1992, η μέγιστη ποσότητα που αναφέρεται στο άρθρο 13 παράγραφος 4 στοιχείο α) του κανονισμού (ΕΟΚ) αριθ. 805/68 καθορίζεται σε 52 335 κεφαλές νεαρών αρρένων βοοειδών που προορίζονται για πάχυνση, από τα οποία:

α) 6 805 ζώντος βάρους ανά κεφαλή κατώτερου ή ίσου προς 300 χιλιόγραμμα και τα οποία υπόκεινται σε μείωση εισφοράς κατά 65 %

και

β) 45 530 ζώντος βάρους ανά κεφαλή 220 έως 300 χιλιογράμμων, καταγομένων και προερχομένων από την Ουγγαρία, την Πολωνία ή την Τσεχική και Σλοβακική Ομοσπονδιακή Δημοκρατία και τα οποία υπόκεινται σε μείωση εισφοράς κατά 75 %.

2. Οι μειώσεις που αναφέρονται στην παράγραφο 1 εφαρμόζονται στην εισφορά που ισχύει την ημέρα αποδοχής της δήλωσης θέσως σε ελεύθερη κυκλοφορία.

3. Οι ποσότητες που αναφέρονται στην παράγραφο 1 αποδίδονται σύμφωνα με την ακόλουθη κατανομή:

Ιταλία Ελλάδα Άλλα κράτη μέλη α) 6 805 κεφαλές 5 480 835 490 β) 45 530 κεφαλές 36 640 5 600 3 290

4. Η αίτηση παροχής πιστοποιητικού και το πιστοποιητικό, σύμφωνα με το άρθρο 9 παράγραφος 1 στοιχείο γ) του κανονισμού (ΕΟΚ) αριθ. 2377/80, αφορούν:

- είτε νεαρά βοοειδή βάρους κατά κεφαλή έως 300 χιλιογράμμων,

- είτε νεαρά βοοειδή βάρους κατά κεφαλή 220 έως 300 χιλιογράμμων, καταγομένων και προερχομένων από την Ουγγαρία και Πολωνία ή την Τσεχική και Σλοβακική Ομοσπονδιακή Δημοκρατία.

Στην τελευταία αυτή περίπτωση, η αίτηση ποροχής πιστοποιητικού και το πιστοποιητικό περιλαμβάνουν, στις θέσεις 7 και 8, μία από τις ακόλουθες ενδείξεις:

- Hungria y/o Polonia y/o Republica Federativa Checa y Eslovaca

- Ungarn og/eller Polen og/eller Den Tjekkiske og Slovakiske Foderative Republik

- Ungarn und/oder Polen und/oder Tschechische und Slowakische Foederative Republik

- Ουγγαρία ή/και Πολωνία, ή/και Τσεχική και Σλοβακική Ομοσπονδιακή Δημοκρατία

- Hungary and/or Poland and/or Czech and Slovak Federal Republic

- Hongrie et/ou Pologne et/ou Republique federative tcheque et slovaque

- Ungheria e/o Polonia e/o Repubblica federativa ceca e slovacca

- Hongarije en/of Polen en/of Tsjechische en Slowaakse Federatieve Republiek

- Hungria e/ou Polonia e/ou Republica Federativa Checa e Eslovaca.

Το πιστοποιητικό υποχρεώνει σε εισαγωγή από μία ή περισσότερες των αναγραφομένων χωρών.

5. Στο πλαίσιο της ανακοινώσεως που αναφέρεται στο άρθρο 15 παράγραφος 4 στοιχείο α) του κανονισμού (ΕΟΚ) αριθ. 2377/80, τα κράτη μέλη καθορίζουν τις κατηγορίες ζώντος βάρους, καθώς και την καταγωγή των προϊόντων που αφορούν την περίπτωση που αναφέρεται στην παράγραφο 4 πρώτο εδάφιο δεύτερη περίπτωση.

6. Εντός των ορίων των ποσοτήτων που προορίζονται για την Ιταλία και την Ελλάδα, για κάθε κατηγορία και κατά παρέκκλιση από το άρθρο 15 παράγραφος 6 στοιχείο α) του κανονισμού (ΕΟΚ) αριθ. 2377/80:

α) 90 % μπορεί να παραδοθεί αμέσως στους αιτούντες που προσκομίζουν την απόδειξη ότι έχουν εισάγει ζώα που επωφελούνται από το εν λόγω καθεστώς στη διάρκεια των τριών τελευταίων ημερολογιακών ετών. Η κατανομή πραγματοποιείται ανάλογα με τις προηγούμενες εισαγωγές κατά τη διάρκεια των τριών εξεταζομένων ετών-

β) 10 % υπορεί να παραδοθεί στους άλλους αιτούντες.

7. Η απόδειξη που αναφέρεται στην παράγραφο 6 προσκομίζεται με το τελωνειακό έγγραφο θέσεως σε ελεύθερη κυκλοφορία.

8. Τα πιστοποιητικά εισαγωγής εκδίδονται για ποσότητα ίση ή μεγαλύτερη από δέκα κεφαλές.

Άρθρο 2

1. Όσον αφορά τις ποσότητες που αναφέρονται στο άρθρο 1 παράγραφος 6 στοιχείο β) και τις ποσότητες των άλλων κρατών μελών πλην της Ιταλίας και της Ελλάδας, η αίτηση παροχής πιστοποιητικού εισαγωγής:

- πρέπει να αφορά ποσότητα ίση ή ανώτερη από 50 κεφαλές

και

- δεν μπορεί να αναφέρεται σε ποσότητα μεγαλύτερη από το 10 % της διαθέσιμης ποσότητας, εκτός και αν αυτό το 10 % δίνει σε αριθμό μικρότερο από 50 κεφαλές. Στην τελευταία αυτή περίπτωση ο ανώτατος αριθμός ανέρχεται επίσης σε 50 κεφαλές.

2. Στην περίπτωση κατά την οποία η αίτηση παροχής πιστοποιητικού εισαγωγής ξεπερνά την προβλεπόμενη από τον κανονισμό αυτό ποσότητα, λαμβάνεται υπόψη μόνον έως το όριο της ποσότητας αυτής.

3. Η κατανομή πραγματοποιείται ανάλογα με τις ζητηθείσες ποσότητες. Αν, με βάση τις ζητηθείσες ποσότητες, η κατ' αναλογία μείωση καταλήγει σε ποσότητες ανά πιστοποιητικό κατώτερες των δέκα κεφαλών, τα κράτη μέλη χορηγούν, με κλήρωση, πιστοποιητικά που αφορούν ποσότητες έως δέκα κεφαλές.

Άρθρο 3

Όσον αφορά τις ποσότητες που εισάγονται υπό τους όρους που καθορίζονται στο άρθρο 8 παράγραφος 4 του κανονισμού (ΕΟΚ) αριθ. 3719/88 της Επιτροπής (9), καταβάλλεται ολόκληρη η εισφορά για τις πλεονάζουσες των αναγραφομένων στο πιστοποιητικό εισαγωγής ποσότητες.

Άρθρο 4

Κατά την έννοια του άρθρου 15 παράγραφος 3 του κανονισμού (ΕΟΚ) αριθ. 2377/80, όλες οι αιτήσεις που προέρχονται από τον ίδιο ενδιαφερόμενο και που αφορούν την ίδια κατηγορία βάρους και το ίδιο ποσοστό μειώσεως της εισφοράς εκλαμβάνονται ως μία ενιαία αίτηση.

Άρθρο 5

Για το πρώτο τρίμηνο του 1992, κατά παρέκκλιση από το άρθρο 15 του κανονισμού (ΕΟΚ) αριθ. 2377/80, όσον αφορά το καθεστώς που αναφέρεται στο άρθρο 9 του εν λόγω κανονισμού:

α) οι αιτήσεις μπορούν να υποβληθούν από τις 17 έως τις 21 Φεβρουαρίου 1992-

β) οι ανακοινώσεις που προβλέπονται στο άρθρο 15 παράγραφος 4 στοιχείο α) του εν λόγω κανονισμού πραγματοποιούνται στις 2 Μαρτίου 1992 το αργότερο-

γ) η έκδοση των πιστοποιητικών που προβλέπεται στο άρθρο 15 παράγραφος 5 στοιχείο α) του εν λόγω κανονισμού γίνεται στις 12 Μαρτίου 1992.

Άρθρο 6

Κατά παρέκκλιση από τις διατάξεις του άρθρου 4 στοιχείο β) του κανονισμού (ΕΟΚ) αριθ. 2377/80, η διάρκεια ισχύος των πιστοποιητικών που εκδίδονται βάσει του παρόντος κανονισμού είναι τέσσερις μήνες από την ημερομηνία της πραγματικής εκδόσεώς τους.

Άρθρο 7

Το αργότερο τρεις εβδομάδες μετά την εισαγωγή των ζώων που αναφέρονται στον παρόντα κανονισμό, ο εισαγωγέας πληροφορεί τις αρμόδιες αρχές που έχουν εκδόσει τα πιστοποιητικά εισαγωγής για τον αριθμό και την καταγωγή των εισαχθέντων ζώων. Οι αρχές αυτές διαβιβάζουν, στην αρχή κάθε μηνός, τις πληροφορίες αυτές στην Επιτροπή.

Άρθρο 8

Ο κανονισμός (ΕΟΚ) αριθ. 3702/91 καταργείται.

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16. (3) ΕΕ αριθ. L 77 της 25. 3. 1977, σ. 18. (4) ΕΕ αριθ. L 109 της 24. 4. 1987, σ. 12. (5) ΕΕ αριθ. L 241 της 13. 9. 1980, σ. 5. (6) ΕΕ αριθ. L 83 της 3. 4. 1991, σ. 6. (7) ΕΕ αριθ. L 315 της 15. 11. 1991, σ. 1. (8) ΕΕ αριθ. L 350 της 19. 12. 1991, σ. 37. (9) ΕΕ αριθ. L 331 της 2. 12. 1988, σ. 1.